b'\n_START_ARTICLE_\nLituya Bayn megatsunami\n_START_SECTION_\nTsunami\n_START_PARAGRAPH_\nJ\xc3\xa4ristyksen voima laittoi liikkeelle yli 30 miljoonaa kuutiometri\xc3\xa4 kive\xc3\xa4 poukaman reunoilta. Pudotusta lahteen oli enimmill\xc3\xa4\xc3\xa4n noin 900 metri\xc3\xa4. Vy\xc3\xb6ry\xc3\xa4 seurannut hy\xc3\xb6kyaalto nousi yli 500 metriin tuhoten tielt\xc3\xa4\xc3\xa4n kaikki puut ja muun kasvillisuuden. Muita maanvy\xc3\xb6ryj\xc3\xa4 havaittiin viel\xc3\xa4 yli 240 kilometri\xc3\xa4 j\xc3\xa4ristyksen keskipisteest\xc3\xa4._NEWLINE_Lahdessa oli tapahtuma-aikaan kolme kalastusvenett\xc3\xa4, joista yksi upposi, mutta sen matkustajat onnistuivat pelastautumaan. Yksi vene ja kaksi siin\xc3\xa4 ollutta matkustajaa katosi.'